A Tanács irányelve

(1989. szeptember 18.)

a műtrágyák bór, kobalt, réz, vas, mangán, molibdén és cink nyomelemtartalma tekintetében a 76/116/EGK irányelv kiegészítéséről és módosításáról

(89/530/EK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a cikkére,

tekintettel a Bizottság javaslatára [1],

az Európai Parlamenttel [2] együttműködve,

tekintettel a Gazdasági és Szociális Bizottság véleményére [3],

mivel olyan intézkedéseket kell elfogadni, amelyek a belső piac 1992. december 31-ig tartó időszak alatt történő fokozatos létrehozására irányulnak; mivel a belső piac egy olyan belső határok nélküli térség, ahol biztosított az áruk, személyek, szolgáltatások és a tőke szabad mozgása;

mivel a legutóbb a 89/284/EGK irányelvvel [4] módosított, a műtrágyákra vonatkozó tagállami jogszabályok közelítéséről szóló, 1975. december 18-i 76/116/EGK tanácsi irányelv [5] megállapította az EGK-típusú műtrágyák forgalmazásának szabályait; mivel szükségesnek bizonyult az említett irányelv kiterjesztése az ilyen műtrágyákban előforduló hét nyomelem (bór, kobalt, réz, vas, mangán, molibdén és cink) tekintetében;

mivel a 76/116/EGK irányelv a továbbiakban az egy vagy több nyomelemet tisztán vagy keverten, illetve bizonyos nyomelemeket kelátformában tartalmazó folyékony műtrágyákra vagy permetszerekre is vonatkozik;

mivel a műtrágyákra vonatkozó irányelveket a mellékleteikben felsorolt termékek tekintetében folyamatosan fejleszteni és aktualizálni kell a tudományos és műszaki fejlődés figyelembevételével; mivel ezért szükséges a 76/116/EGK irányelvben meghatározott bizottsági funkciók kiszélesítése,

ELFOGADTA EZT AZ IRÁNYELVET:

1. cikk

(1) "EGK-MŰTRÁGYA"-ként jelölhető a melléklet A. fejezetében felsorolt azon szilárd vagy folyékony műtrágya, amely a nyomelemek (bór, kobalt, réz, vas, mangán, molibdén, illetve cink) közül csupán egyet tartalmaz és megfelel az említett A. fejezet követelményeinek.

(2) "EGK-MŰTRÁGYA"-ként jelölhető az első bekezdésben említett műtrágya kettő vagy több keveréke, amely legalább két különböző nyomelemet tartalmaz, amennyiben megfelel a melléklet B. fejezete követelményeinek.

2. cikk

Az 1. cikk előírásainak megfelelő EGK-műtrágyákat csomagolni kell.

3. cikk

(1) A 76/116/EGK irányelv I. mellékletében felsorolt EGK-műtrágyák nyomelemtartalmát – a következő nyomelemek: bór, kobalt, réz, vas, mangán, molibdén és cink közül egy vagy több jelenlétét – az alábbi két feltétel teljesülése esetén kell feltüntetni:

a) a nyomelemeket legalább ezen irányelv mellékletének C. és D. fejezetében meghatározott minimális mennyiségben adták a műtrágyához, és ebben a mennyiségben jelen is vannak a műtrágyában;

b) az EGK-műtrágyák továbbra is megfelelnek a 76/116/EGK irányelv I. mellékletében szereplő követelményeknek.

(2) Amennyiben a nyomelemek a makro- és mezoelem-bevitelt szolgáló alapanyagok természetes alkotórészét képezik, feltüntetésük nem kötelező, feltéve ha ezek a nyomelemek legalább az ezen irányelv mellékletének C. és D. fejezetében meghatározott minimális mennyiségben fordulnak elő.

4. cikk

Ezen irányelv által szabályozott műtrágyákat az alábbi azonosító jelölésekkel kötelező ellátni:

a) nagybetűkkel feltüntetve: "EGK-MŰTRÁGYA";

b) a műtrágya típusának megjelölése:

- vagy a melléklet A. fejezetének megfelelően,

- vagy a "nyomelemkeverék" kifejezés alkalmazásával a típus meghatározására, amelyet a jelenlevő nyomelemek neve vagy vegyjele követ,

- vagy a 76/116/EGK irányelv I. mellékletének megfelelően, a típus meghatározásához a következők közül megjelölve,

vagy

a "nyomelemekkel", vagy

a "hozzáadásával" kifejezést a jelenlevő nyomelemek neve, vagy vegyjelük kiírása után.

Csak a 76/116/EGK irányelvben meghatározott makro és mezoelemek esetében lehet ezen elemek konkrét mennyiségét a típusmeghatározás után feltüntetni.

Több nyomelem jelenléte esetén a felsorolási sorrend a vegyjelek alfabetikus sorrendjével egyezik meg: B, Co, Cu, Fe, Mn, Mo, Zn;

c) valamennyi nyomelem garantált tartalma és a formában és/vagy az oldhatóságban kifejezett garantált nyomelemtartalom, amennyiben azt a 76/116/EGK irányelv mellékletei előírják, illetve valamennyi előforduló nyomelem esetében a 6. cikkben előírtaknak megfelelően;

d) amennyiben a nyomelem részben vagy teljes mértékben szerves molekulával van kémiai kötésben, akkor a nyomelem neve után fel kell tüntetni az alábbi pontosító megjegyzések egyikét:

- "… kelátja" (a melléklet E. fejezete 1. pontjának megfelelően a kelátképző reagens neve vagy annak rövidítése),

- "… -komplex" (a melléklet E. fejezete 2. pontjának megfelelően a komplexképző reagens neve).

A nyomelemtartalmat a csupán egy nyomelemet tartalmazó műtrágyák esetében a tömeg százalékában egész számokkal, illetve ahol ez szükséges, egy tizedesjegy pontossággal kell kifejezni (a melléklet A. fejezetének megfelelően). Amennyiben a műtrágya egynél több nyomelemet tartalmaz, ott egy adott nyomelemre vonatkozóan a tizedesjegyek száma a melléklet B., C. és D. fejezeteinek megfelelően kerülhetnek meghatározásra.

A nyomelemtartalmat szavakkal és a megfelelő vegyjelekkel egyaránt fel kell tüntetni.

Az említett kötelező, illetve egyes szabadon választható megjelölések alatt, a melléklet A. és B. fejezeteiben szereplő termékek címkéjén, vagy kísérőokmányain fel kell továbbá tüntetni az alábbi szöveget is: "Kizárólag tényleges szükség esetén alkalmazandó. A túladagolás kerülendő."

5. cikk

A forgalmazás akadályoztatása nélkül és az értékesítésért felelős személyek felelősségével az egyes tagállamok saját területükön előírhatják az adagolás és olyan feltételek megjelölését, amelyek a terméken feltüntetik az adott műtrágya használatát indokolttá tevő, a talajra és a növényállományra vonatkozó körülményeket. Ezeket az információkat a 4. cikkben kötelezően előírtaktól világosan elkülönítve kell feltüntetni.

6. cikk

A tagállamok gondoskodnak arról, hogy a forgalomba kerülő EGK-műtrágyák nyomelemtartalmát az egyes nyomelemek formái (B, Co, Cu, Fe, Mn, Mo, Zn) szerint részletezve tüntessék fel.

A műtrágyák nyomelemtartalmának feltüntetése a következőképpen történik:

a) az 1. cikk (1) bekezdésében említett műtrágyák esetében: a melléklet A. fejezetében (6. oszlop) foglalt követelményeknek megfelelően;

b) az 1. cikk (2) bekezdésében és a 3. cikkben említett műtrágyák esetében fel kell tüntetni:

- a műtrágya teljes nyomelemtartalmát a teljes tömegszázalékban kifejezve, és

- amennyiben a vízoldható anyagtartalom legalább fele a teljes tartalomnak, a műtrágya teljes tömegszázalékában kifejezett vízoldható nyomelemtartalmat is.

Amennyiben a nyomelem teljes mértékben vízoldható formában van jelen, akkor csak a vízoldható tömeget kell feltüntetni.

A műtrágya nyomelemtartalmának meghatározására a 76/116/EGK irányelv 8. cikkében meghatározott vizsgálati módszerekre megállapított feltételek szerint kerül sor.

A műtrágya valamely szerves molekulával kémiai kötésben jelenlevő nyomelemtartalmát közvetlenül a teljes tömegszázalékában kifejezett vízoldható tömeg értéke után kell feltüntetni, az alábbi kifejezések egyikének kíséretében: "… kelát formájában", vagy "… komplex formájában", az adott szerves molekula nevével, vagy használatos rövidített nevével együtt, a melléklet E. fejezetének megfelelően.

7. cikk

A feltüntetett nyomelemtartalom megengedett ingadozása:

- 0,4 % lehet a 2 %-ot meghaladó értékben jelenlévő nyomelemek esetében,

- a 2 %-os tartalmat el nem érő nyomelemek esetében a feltüntetett tartalom egyötöde lehet.

8. cikk

A 76/116/EGK irányelv 9. cikkének 1. pontja helyébe a következő rendelkezés lép:

"A mellékletekben foglaltaknak a műszaki fejlődéshez történő hozzáigazítás érdekében szükséges módosítása a 11. cikkben meghatározott eljárás szerint történik.

Amennyiben ilyen módosításra kerülne sor, csak olyan műtrágya vehető fel a listán szereplő műtrágyák közé, amely:

a) nincs káros hatással az emberi vagy állati egészségre vagy a környezetre;

b) hatásosan biztosítja a nyomelemeket az adott növénykultúra szükségleteinek vagy az adott növénykultúra növekedési feltételeinek megfelelően."

9. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek, a kihirdetésétől számított tizennyolc hónapon belül megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen elfogadnak el.

10. cikk

Ennek az irányelvnek a tagállamok a címzettjei.

Kelt Brüsszelben, 1989. szeptember 18-án.

a Tanács részéről

az elnök

E. Cresson

[1] HL C 304., 1988.11.29., 8. o.

[2] HL C 47., 1989.2.20., 75. o. és az 1989. szeptember 15-én kelt határozat (a Hivatalos Lapban még nem jelent meg).

[3] HL C 102., 1989.4.24., 9. o.

[4] HL L 111., 1989.4.22., 34. o.

[5] HL L 24., 1976.1.30., 21. o.

--------------------------------------------------

MELLÉKLET

A. FEJEZET

CSAK EGYETLEN NYOMELEMET TARTALMAZÓ MŰTRÁGYÁK

1. megj.:

A kelátképző anyagot az E. fejezetben meghatározottak szerint rövidített nevével is fel lehet tüntetni.

2. megj.:

Ha a termék vízben szilárd üledék nélkül oldódik, alkalmazni lehet a "vízben oldandó" megjelölést.

3. megj.:

Ha a nyomelem kelát formában van jelen, fel kell tüntetni azt a pH-tartományt, mely elfogadható stabilitást garantál a kelátnak.

Szám | Típus-megjelölés | Az előállításra és az alapvető összetevőkre vonatkozó adatok | Minimális nyomelemtartalom (tömegszázalék) adatok a nyomelemek kifejezésére. Egyéb előírások | Egyéb adat vagy típusmegjelölés | Garantált nyomelemtartalom. Oldhatóság Egyéb kritériumok |

1 | 2 | 3 | 4 | 5 | 6 |

BÓR

1a | Bórsav | A bór savas kezelése nyomán létrejött termék | 14 % vízoldható bór | A szokásos kereskedelmi nevek feltüntethetők | Vízboldható bór (B) |

1b | Nátrium- borát | Kémiai úton előállított termék, fő összetevője a nátrium-borát | 10 % vízoldható bór | A szokásos kereskedelmi nevek feltüntethetők | Vízoldható bór (B) |

1c | Kalcium-borát | Részben colemanitból vagy pandermitből nyert termék, fő összetevői a kalcium borátok | 7 % összes bór Szemcseméret: legalább 98 %-ban 0,063 mm-es lyukméretű szitán áthulló | A szokásos kereskedelmi nevek feltüntethetők | Összes bór (B) |

1d | Bór-etanol-amid | A bórsav és az etanol-amid reakciója során létrejött termék | 8 % vízoldható bór | | Vízoldható bór (B) |

1e | Bórtartalmú műtrágyaoldat vagy szuszpenzió | Az 1a, 1b és 1d termékek vízben való oldásával vagy szuszpenziójával létrejött termék | 2 % vízben oldódó bór | | Vízoldható bór (B) |

KOBALT

2a | Kobaltsó | Kémiai úton előállított termék, fő összetevője a kobalt ásványi sója | 19 % vízoldható Co | A jelölésnek tartalmaznia kell az összetett ásványi anion nevét | Vízoldható kobalt (Co) |

2b | Kobalt- kelát | A kobalt és valamely kelátképző reagens kémiai reakciója során létrejött termék | 2 % vízoldható Co, amelynek legalább 80 %-a kelát | A kelátképző reagens típusa | Vízoldható kobalt (Co) Kelát formában levő kobalt (Co) |

2c | Kobalt műtrágyaoldat | A 2a, illetve 2b termékek vízben való oldásával létrejött termék | 2 % vízoldható Co | A jelölésnek tartalmaznia kell az ásványi anion nevét illetve a kelátképző reagens típusát | Vízoldható kobalt (Co) Kelát formában levő kobalt (Co) |

RÉZ

3a | Rézsó | Kémiai úton előállított termék, fő összetevője a réz ásványi sója | 20 % vízben oldódó Cu | A jelölésnek tartalmaznia kell az összetett anion nevét | Vízoldható réz (Cu) |

3b | Réz-oxid | Kémiai úton előállított termék, fő összetevője a réz- oxid | 70 % összes Cu Szemcseméret: legalább 98 %-ban 0,063 mm-nél kisebb | | Összes réz (Cu) |

3c | Réz- hidroxid | Kémiai úton előállított termék, fő összetevője a réz- hidroxid | 45 % összes Cu Szemcseméret: legalább 98 %-ban 0,063 mm-es lyukméretű szitán áthulló | | Összes réz (Cu) |

3d | Réz-kelát | A réz és valamely kelátképző reagens kémiai reakciója során létrejött termék | 9 % vízoldható Cu, amelynek legalább 80 %-a kelát | A kelátképző reagens típusa | Vízoldható réz (Cu) Kelát formában levő réz (Cu) |

3e | Réz alapú műtrágya | A 3a, 3b, 3c, vagy 3d termékek, illetve szükség szerint egyéb, nyomelemhatással nem rendelkező töltőanyag keveréke | 5 % összes Cu Szemcseméret: legalább 98 %-ban 0,063 mm-es lyukméretű szitán áthulló | A kelátképző reagens típusa | Összes réz (Cu) Vízoldható réz (Cu), amennyiben az a teljes rézmennyiség legalább egynegyede Kelát formában levő réz (Cu) |

3f | Réz műtrágyaoldat | A 3a, illetve 3d termékek vízben való oldásával létrejött termék | 3 % vízben oldódó Cu | A kelátképző reagens típusa | Vízoldható réz (Cu), amelynek egy része kelát formában levő réz (Cu) |

VAS

4a | Vassó | Kémiai úton előállított termék, fő összetevője a vas sója (Fe II) | 12 % vízben oldódó Fe | A jelölésnek tartalmaznia kell az összetett ásványi anion nevét | Vízoldható vas (Fe) |

4b | Vas-kelát | A vas és valamely kelátképző reagens kémiai reakciója során létrejött termék | 5 % vízoldható Fe, amelynek legalább 80 %-a kelát | A kelátképző reagens típusa | Vízoldható vas (Fe) Kelát formában levő vas (Fe) |

4c | Vas műtrágyaoldat | A 4a, illetve 4b termékek vízben való oldásával létrejött termék | 2 % vízoldható Fe | A kelátképző reagens típusa | Vízoldható vas (Fe) Kelát formában levő vas (Fe) |

MANGÁN

5a | Mangánsó | Kémiai úton előállított termék, fő összetevője a mangán (Mn II) ásványi sója | 17 % vízoldható Mn | A jelölésnek tartalmaznia kell az összetett anion nevét | Vízoldható mangán (Mn) |

5b | Mangán- kelát | A mangán és valamely kelátképző reagens kémiai reakciója során létrejött termék | 5 % vízben oldódó Mn, amelynek legalább 80 %-a kelát | A kelátképző reagens típusa | Vízoldható mangán (Mn) Kelát formában levő mangán (Mn) |

5c | Mangán-oxid | Kémiai úton előállított termék, fő összetevői a mangán-oxidok | 40 % Összes Mn Szemcseméret: legalább 80 %-ban a 0,063 mm-es lyukméretű szitán áthulló | | Összes mangán (Mn) |

5d | Mangán alapú műtrágya | Az 5a és 5c termékek keveréke | 17 % Összes Mn | | Összes mangán (Mn) Vízoldódható mangán (Mn), amennyiben ez a teljes mangánmennyiség legalább egynegyede |

5e | Mangán alapú műtrágyaoldat | Az 5a és/vagy 5b termékek vízben való oldásával létrejött termék | 3 % vízben oldódó Mn | A kelátképző ágens típusa | Vízben oldódó mangán (Mn) Kelát formában levő mangán (Mn) |

MOLIBDÉN

6a | Nátrium-molibdát | Kémiai úton előállított termék, fő összetevője a nátrium-molibdát | | 35 % vízoldható Mo | Vízoldható molibdén (Mo) |

6b | Ammónium-molibdát | Kémiai úton előállított termék, fő összetevője az ammónium-molibdát | 50 % vízoldható Mo | | Vízben oldódó molibdén (Mo) |

6c | Molibdén alapú műtrágya | A 6a és 6b termékek keveréke | 35 % vízoldható Mo | | Vízoldható molibdén (Mo) |

6d | Molibdén alapú műtrágyaoldat | A 6a és/vagy 6b termékek vízben való oldásával létrejött termék | 3 % vízoldható Mo | | Vízoldható molibdén (Mo) |

CINK

7a | Cinksó | Kémiai úton előállított termék, fő összetevője a cink ásványi sója | 15 % vízoldható Zn | A jelölésnek tartalmaznia kell az összetett anion nevét | Vízben oldódó cink (Zn) |

7b | Cink-kelát | A cink és valamely kelátképző reagens kémiai reakciója során létrejött termék | 5 % vízoldható Zn | A kelátképző reagens típusa | Vízoldható cink (Zn) Kelát formában levő cink (Zn) |

7c | Cink-oxid | Kémiai úton előállított termék, fő összetevője a cink- oxid | 70 % Összes Zn | | Összes cink(Zn) |

7d | Cink alapú műtrágya | A 7a és 7b termékekből nyert termék | 30 % Összes Zn | | Összes cink (Zn) Vízoldható cink (Zn), amennyiben ez a teljes mangánmennyiség legalább egynegyede |

7e | Cink alapú műtrágyaoldat | A 7a, illetve 7b termékek vízben való oldásával létrejött termék | 3 % vízoldható Zn | A kelátképző reagens típusa | Vízoldható cink (Zn) Kelát formában levő cink (Zn) |

A MŰTRÁGYÁK MINIMÁLIS NYOMELEMTARTALMA, A MŰTRÁGYA TÖMEGSZÁZALÉKÁBAN KIFEJEZVE

B. FEJEZET

SZILÁRD VAGY FOLYÉKONY NYOMELEMKEVERÉKEK

| Amennyiben az adott nyomelem: |

kizárólag ásványi formában van jelen | kelát vagy komplex formában van jelen |

Nyomelem neve: | | |

Bór (B) | 0,2 | 0,2 |

Kobalt (Co) | 0,02 | 0,02 |

Réz (Cu) | 0,5 | 0,1 |

Vas (Fe) | 2,0 | 0,3 |

Mangán (Mn) | 0,5 | 0,1 |

Molibdén (Mo) | 0,02 | – |

Cink (Zn) | 0,5 | 0,1 |

A nyomelemek minimális összmennyisége szilárd keverékben a műtrágya tömegének 5 %-a.

A nyomelemek minimális összmennyisége folyékony keverékben a műtrágya tömegének 2 %-a.

C. FEJEZET

NYOMELEMEKKEL DÚSÍTOTT MAKRO- ÉS/VAGY MEZOELEMEKET TARTALMAZÓ, TALAJBA JUTTATANDÓ EGK-MŰTRÁGYÁK

| Szántóföldre vagy gyepre | Kertészetben |

Bór (B) | 0,01 | 0,01 |

Kobalt (Co) | 0,002 | – |

Réz (Cu) | 0,01 | 0,002 |

Vas (Fe) | 0,5 | 0,02 |

Mangán (Mn) | 0,1 | 0,01 |

Molibdén (Mo) | 0,001 | 0,001 |

Cink (Zn) | 0,01 | 0,002 |

D. FEJEZET

NYOMELEMEKKEL DÚSÍTOTT MAKRO- ÉS/VAGY MEZOELEMEKET TARTALMAZÓ EGK-LEVÉLTRÁGYÁK

Bór (B) | 0,01 |

Kobalt (Co) | 0,002 |

Réz (Cu) | 0,002 |

Vas (Fe) | 0,02 |

Mangán (Mn) | 0,01 |

Molibdén (Mo) | 0,001 |

Cink (Zn) | 0,002 |

E. FEJEZET

A NYOMELEMEKHEZ ENGEDÉLYEZETT KOMPLEXKÉPZŐ SZERVES REAGENSEK LISTÁJA

A komplex vegyületben jelenlevő nyomelem definíciója:

Ezen irányelv alkalmazásában a komplex vegyületben jelenlevő nyomelem olyan kapcsolatot jelöl, amelyben a fém:

- kelát, vagy

- komplex vegyület formában van jelen.

Engedélyezett termékek:

1. Kelátképző reagensek:

Az alábbiak nátrium, kálium, vagy ammónium savai, vagy sói:

etilén-diamin-tetraecetsav | EDTA | C10H16O8N2 |

dietilén-triamin-pentaecetsav | DPTA | C14H23O10N3 |

etilén-diamin-di(O-hidroxifenil)ecetsav | EDDHA | C18H20O6N2 |

hidroxi-2etilén-diamin-triecetsav | HEEDTA | C10H18O7N2 |

etildiamin-di(O-hidroxi-p-metil-fenil)ecetsav | EDDHMA | C20H24O2N6 |

etilén-diamin-di(5-karboxi-2-hidroxifenil)ecetsav | EDDCHA | C20H20O10N2 |

2. Komplexképző reagensek [1]

[1] A lista készítése folyamatban van.

--------------------------------------------------